[{"text_idx": "#000002", "text": "Xi Jinping gratulis C\u0302in-Hispanan Komercan Konsultig\u0302an Konsilion pri g\u0302ia fondig\u0302o kaj okazo de la unua konferenco. Xi diris, ke la konsilio estas grava platformo por pliigi la ekonomian kaj komercan kunlaborojn inter la du landoj kaj estas nova kunlabora modelo de forta alianco kaj komplementaj avantag\u0302oj. Xi rimarkigis, ke en la pasintaj 13 jaroj post starigo de ampleksa strategia partnereco inter C\u0302inio kaj Hispanio, la ekonomia kaj komerca kunlaboroj inter la du landoj akiris fruktodonajn rezultojn, kaj oni povas trovi multajn sukcesajn ekzemplojn de la iniciato \"La Zono kaj Vojo\" inter la du flankoj. Fortigi strategian kunagadon kaj realigi komplementajn avantag\u0302ojn helpos pliprofundigi interligon de Azio kaj Eu\u0306ropo, kaj antau\u0306enigi pli malferman, inkluzivan kaj ekvilibran disvolvig\u0302on de la monda ekonomio."}, {"text_idx": "#000003", "text": "Pedro Sa\u0301nchez diris, ke estas konvene, ke la fondig\u0302o de la konsilio koincidas kun la historia vizito de prezidanto Xi al Hispanio. En c\u0302i-tiu epoko de s\u0302ang\u0302oj, Hispanio pli kaj pli atentas pri Azio, precipe C\u0302inio, kiu estas malferma al la mondo. Hodiau\u0306 ekonomio kaj kulturo de C\u0302inio estas vivoplenaj, kaj g\u0302i jam farig\u0302is monde forta lando pri ekonomio kaj komerco, kaj estas unu el la gravaj komercaj partneroj kaj c\u0302efaj eksportaj cellokoj de Hispanio. La hispana registaro subtenas antau\u0306enigi ekonomian, komercan kaj investan kunlaborojn inter la du landoj, kaj ankau\u0306 plifortigi ligojn inter la komercaj rondoj de la du landoj."}]